สวัสดีครับ ในบทนี้ผมจะพูดถึงเรื่อง การไปกินข้าวกับเพื่อนต่อนะครับ แต่ว่าวันนี้ผมไม่ได้ไปกินข้าวกับเพื่อนธรรมดานะครับ ผมไปกินข้าวกับเพื่อนนักธุรกิจ เป็นสมาคมธุรกิจนะครับผม คือเมื่อหลายสัปดาห์ก่อน ผมได้ไปเข้าร่วมกับทางสมาคม แล้วเขาก็เชิญชวนให้เราไป เอ่อ..ร่วมรับประทานอาหารเลี้ยงกันนะครับ แขกที่มาส่วนใหญ่ก็เป็นนักธุรกิจทั้งหมดนะครับ ดังนั้นจะต้องมีการวางตัวนิดหนึ่ง ในการกินเลี้ยงหรือว่าในการพูดคุยนะครับ ดังนั้นเนื้อหาในการพูดคุยกันในระหว่างรับประทานอาหารเนี่ย มันก็จะเปลี่ยนไป เพราะว่า เพื่อนที่ผมรู้จักในตอนนี้ก็เป็นนักธุรกิจทั้งนั้น ซึ่งส่วนใหญ่เนี่ย จะอายุมากกว่าผมทั้งหมดเลย เวลาเรากินข้าวกัน เราก็จะพูดคุยกันในเรื่องของงานเป็นส่วนใหญ่นะครับ ไม่ค่อยคุยเรื่องทั่วไป หรือว่าคุยเรื่องเล่น ๆ กัน ไม่เหมือนกับเพื่อนที่มาจากโรงเรียนนะครับ อันนั้นเราจะคุยแบบภาษา..แบบไม่สุภาพก็ได้ แต่ว่าอันนี้เราต้องวางตัว พูดคุยกันในภาษาที่สุภาพนะครับ ก่อนที่เราจะเริ่มกินเลี้ยงกัน เราก็จะมีการเล่นเกมกันก่อนนะครับ มันก็เป็นกิจกรรมในงานเลี้ยงนั่นแหละ เป็นเกมสนุก ๆ นะครับ ออกไปเป่ายิ้งฉุบ กันหน้าเวที ใครเป็นผู้ชนะก็ได้รางวัลไป..ลูกอมเม็ดหนึ่งเงี้ย ผมกับเพื่อนก็จับคู่เล่นเกมกันนะครับ เล่นไปสักเกมสองเกมก็จะเริ่มรู้สึกหิวละ เพราะว่าเราใช้พลังงานในการเล่นเยอะ พอเราหิวปุ๊บ เขาก็จะมีการเสิร์ฟอาหารนะครับ อาหารที่เรากินกันเป็นโต๊ะจีนนะครับ เป็นโต๊ะกลม ๆ ใหญ่ ๆ นั่งได้ประมาณสิบคนนะครับ ในกลุ่มผมมีทั้งหมดเจ็ดคนนะ เป็นกลุ่มที่สนิทกันเจ็ดคน การทานอาหารโต๊ะจีนเนี่ย เขาจะมีการลำดับอาหารนะครับ เขาจะเริ่มจากอาหารเรียกน้ำย่อยก่อน เพื่อให้เรารู้สึกหิวขึ้นมา เป็นอาหารเบา ๆ นะครับ เวลาที่ผมกินกับเพื่อนกลุ่มนี้เนี่ย ผมจะกินแบบสุภาพนะครับ ค่อย ๆ ตัก ค่อย ๆ กิน กินคำเล็ก ๆ แต่ถ้าเกิดว่า ผมกินกับเพื่อนอีกกลุ่มหนึ่ง ที่เป็นเพื่อนที่โรงเรียนนะครับ ผมก็อาจจะกินแบบมูมมามกว่านี้นะครับ อาหารเรียกน้ำย่อยที่ผมทานก็มีพวกซุปนะครับ แล้วก็มี เอ่อ.. ผัดผัก แล้วก็ยำทะเลนะครับ ถัดจากอาหารเรียกน้ำย่อย ก็เป็นอาหารหลักนะครับ ก็จะมีเนื้อลูกวัวหันย่างนะครับ แล้วก็มีต้มยำกุ้ง มีข้าวผัด มีออส่วน มีเนื้อปลา..ปลา..ปลานึ่งนะครับ ผมกับเพื่อนก็กินไปพูดคุยกันไปนะครับ โต๊ะอาหารมันค่อนข้างจะใหญ่นะครับ ดังนั้นเวลาเพื่อน ๆ จะกินข้าวผัดอย่างเงี้ย ผมนั่งใกล้กับข้าวผัด ผมก็จะตักให้กับเพื่อน ๆ นะครับ เขาก็จะส่งจานมาแล้วผมก็ตักให้ ในระหว่างที่เรากินข้าวอยู่นั้น ก็จะมีพนักงานเสิร์ฟคอยเสิร์ฟน้ำเรานะครับ เขาจะถือถาดใหญ่ ๆ มาหนึ่งถาด แล้วบนถาดนั้นน่ะ ก็จะมีน้ำหลาย ๆ อย่างนะครับ มีน้ำโค้ก น้ำเปล่า น้ำแดง แล้วก็เหล้านะครับ ผมดื่มแต่น้ำเปล่านะครับ เพราะว่าผมไม่ชอบดื่มน้ำอัดลม แล้วก็แอลกอฮอล์ พอเรากินไปสักพักหนึ่งเนี่ย เขาก็จะมีการทำกิจกรรมกันนะครับ เขาจะให้ทุกโต๊ะออกไปเต้นกันนะครับ ไปเต้นสนุก ๆ กัน อันนี้เป็นภาคบังคับนะครับ ใครไม่ทำเขาก็จะให้เราเต้นไปเรื่อย ๆ นั่นแหละ จนกว่าเราจะทำนะครับ หลังจากที่เราเต้นกันเสร็จแล้ว เราก็จะกลับมาที่โต๊ะกินข้าวนะครับ เพื่อมากินของหวานต่อ ของหวานที่เรากินกัน ก็เป็นผลไม้นะครับ เป็นผลไม้หลาย ๆ อย่างนะครับ เขาจะมีน้ำเชื่อมให้เราใส่ แล้วก็มีน้ำแข็งให้เราใส่ แต่ถ้าใครไม่ใส่ก็ได้นะครับ กินเปล่า ๆ ก็ได้ เพราะว่าผมก็ไม่ใส่นะ ผมไม่ค่อยชอบ หลังจากที่เรากินกันเสร็จแล้ว เราก็จะมีกิจกรรมร้องเพลงกันนะครับ มีการเปิดคาราโอเกะร้องเพลงกัน เปิดเพลงกัน เต้นกันสนุกสนานนะครับ มีเพื่อนผมหลายคนเหมือนกันนะครับ ที่ออกไปร้องเพลงแล้วก็เต้นกัน เขาก็ชวนผมไปนะ แต่ว่าผมไม่กล้าร้อง แล้วก็ไม่กล้าเต้นด้วย ผมก็เลยนั่งอยู่กับที่นะครับ ดูเพื่อน ๆ เขาทำกิจกรรมกัน ผมก็นั่งตบมือสนุกสนานไป งานเลี้ยงนี้เราอยู่กันยาวมากเลยนะครับ อยู่กันถึงเที่ยงคืนเลย